Greek Legal Document

Category: 312

Content:
5. ΝΟΜΟΣ υπ’ αριθ. 748 της 31 Ιαν./11 Φεβρ. 1978 (ΦΕΚ Α΄ 16) Περί αυθεντικής ερμηνείας και τροποποιήσεως διατάξεων του Νόμ. 354/1976 «περί του Ειδικού Λογαριασμού Χρηματικής Αρωγής Οικογενειών Στρατιωτικών των Ενόπλων Δυνάμεων». ΄Αρθρ.1.-Η αληθής έννοια της παρ. 1 του άρθρ. 3 του Νόμ. 354/1976 είναι ότι, δικαιούχοι της εφ’ άπαξ χρηματικής αρωγής εκ του Ειδικού Λογαριασμού Χρηματικής Αρωγής Οικογενειών Στρατιωτικών των Ενόπλων Δυνάμεων είναι αι οικογένειαι των εν καιρώ ειρήνης εν διατεταγμένη υπηρεσία ή μη, φονευομένων, θνησκόντων ή εξαφανιζομένων στρατιωτικών Ενόπλων Δυνάμεων, εφ’ όσον δεν δικαιούνται πλήρους πολεμικής συντάξεως, ίσης προς εκείνην την οποίαν, υπό τας αυτάς λοιπάς προϋποθέσεις, δικαιούνται αι οικογένειαι των φονευομένων εν καιρώ πολέμου στρατιωτικών των Ενόπλων Δυνάμεων. Άρθρ.2.-Η ισχύς του Νόμ. 354/1976 άρχεται από της ημερομηνίας δημοσιεύσεώς του δια της Εφημερίδος της Κυβερνήσεως. Άρθρ.3.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. (Αντί για τη σελ. 756,141(γ)  Σελ. 756,141(δ) Τεύχος 1388 Σελ. 43 Λογαριασμός Αρωγής Οικογενειών Στρατιωτικών Ενόπλων Δυνάμεων 36.Θ.ι.5